kurumikz/Cleaned-Kazakh-Wikipedia huggingface dataset:
Нефоскоп

Нефоскоп (көне грек тілінен. νέφος — «бұлт») — бұлттардың бағыты мен жылдамдығын анықтайтын метеорологиялық құрал. Метеорологиялық станцияларды орналасады. Нефоскопты 1984 жылы орыс аэрологы Михаил Поморцев ашты. Ежелдегі нефосоптың танымал түрі — грабельді Бессон нефоскопы. Алайда заманның дамуымен қазірде нефоскоптың жаңа түрлері шығуда. Нефоскоптың түрлері * Кузнецов нефоскопы * Екі жақты нефоскоп Нефокөшіру Нефоскоптың көмегімен бұлттардың жылдамдығы мен бағытын анықтай отырып жазу нефокөшіру деп аталады. Нефокөшіруді кейде нефоскоп көмегімен бақылау деп те айтады.
Джерри Вейл

Джерри Вейл (, толық есімі Хенаро Луи Витальяно, ; 8 шілде 1930, Нью-Йорк, АҚШ&nbsp;— 18 мамыр 2014, Палм-Дезерт, Калифорния, АҚШ) — америкалық әнші, танымал және джаздық әндерді орындаушы, кино актёрі. Дискография * 1958 жыл — I Remember Russ / Legacy Rock Artifacts Series / Columbia/Legacy * 1958 жыл — I Remember Buddy / Legacy Rock Artifacts Series / Columbia/Legacy * 1962 жыл — I Have But One Heart / Columbia * 1963 жыл — Arrivederci, Roma / Columbia * 1963 жыл — The Language of Love / Columbia * 1964 жыл — Till the End of Time / Columbia * 1964 жыл — Standing Ovation! / Columbia * 1964 жыл — Be My Love / Columbia * 1965 жыл — Have You Looked into Your Heart / Columbia * 1965 жыл — There Goes My Heart / Columbia * 1966 жыл — It’s Magic / Columbia * 1967 жыл — The Impossible Dream / Columbia * 1967 жыл — Time Alone Will Tell / Columbia * 1968 жыл — You Don’t Have to Say You Love Me / Columbia * 1968 жыл — This Guy’s in Love with You / Columbia * 1969 жыл — Till album review Columbia / Columbia/Legacy * 1969 жыл — Where’s the Playground Susie? / Columbia * 1969 жыл — With Love, Jerry Vale / Columbia * 1970 жыл — Jerry Vale Sings 16 Greatest Hits of the 60’s / Columbia * 1970 жыл — Let It Be / Columbia * 1972 жыл — Jerry Vale Sings the Great Hits of Nat King Cole / Legacy / Columbia/Legacy * 1990 жыл — Italian Album / Columbia * 2003 жыл — Have Yourself a Merry Little Christmas / Legacy / Columbia/Legacy Дереккөздер Сыртқы сілтемелер * * [https://www.allmusic.com/artist/jerry-vale-mn0000338887#biography Джерри Вейл] Allmusic сайтында
Эван Рейчел Вуд

Эван Рэйчел Вуд (, 7 қыркүйек, 1987 жыл, Роли, Солтүстік Каролина, АҚШ) — американдық актриса және әнші, «Эмми» и «Алтын глобус» жүлделерінің номинанты. Өмір баяы Эван Рэйчел Вуд 1987 жылдың 7 қыркүйегінде Солтүстік Каролина штатындығы Роли қаласында дүниеге келді. Ол АҚШ-тағы еврей актёрлардың отбасында туды (неміс және француз тұяғынан). Анасы Сара Линн Мур — актриса және режиссёр, әкесі — актёр, режиссёр, сценарист, театр директоры және әнші. Бауыры Эван да актёр. Жеке өмірі 2006 жылдың желтоқсанынан 2008 жылдың қазанына дейін шок-рокер Мэрилин Мэнсон кездесті. 2009 жылдың желтоқсанында Мэнсон Вудпен қарым-қатынасын түзеп алды. Ал 2010 жылдың қаңтарыда ол оған үйленуге ұсыныс білдіріп, олар үйленуді шешіп, атастырылды. 2010 жылдың тамызында атастырылу бұзылды. 2012 жылдың 30 қазаныда Эван Рэйчел Джейми Белл атты актерға тұрмысқа шықты. 2013 жылдың мамырынды ұлды болды. 2014 жылы олар айырылысты. Фильмографиясы * 1995-1996 - Шериф из преисподней (сериал) * 1995 - Отец для Чарли * 1998 - Практическая магия * 2000 - Прикосновение ангела * 2001 - Хранительница секретов * 2002 - Симона (фильм) * 2003 - Тринадцать (фильм, 2003) * 2003 - Последний рейд * 2005 - Дьявол во плоти (фильм, 2005) * 2005 - Это случилось в долине * 2006 - На острой грани * 2007 - Король Калифорнии (фильм) * 2007 - Через Вселенную (фильм) * 2008 - Рестлер (фильм) * 2008 - Вся жизнь перед глазами * 2009-2010 - Настоящая кровь * 2009 - Будь что будет * 2010 - Заговорщица * 2011 - Милдред Пирс (мини-сериал) * 2011 - Мартовские иды (фильм) * 2013 - Опасная иллюзия * 2014 - Босиком по городу (фильм) * 2015 - Западный мир (телесериал) Дереккөздер
Либерал

Либерал (латынша liberis - еркін) - # қоғамның барлық: экономикалық, әлеуметтік-саяси, рухани салаларында жеке тұлғаның еркіндігін жақтайтын саяси және идеологиялық ағымды ұстанушы; либералды партияның мүшесі; # еркін ойлаушы; # шектен шыққан жұмсақтық танытып, жылы жауып, бетімен жіберетін адам. Дереккөздер
Саяси сенімділік

Саяси сенімділік - адамның саясат субъектісі ретінде өзінің білімі, көзқарастары, құндылық бағыттарына сәйкес әрекет жасауға саналы талаптануы. Саяси сенімділік жеке тұлғаның дүниетанымының өзегін құрайды, ал өздерін тәжірибелік әрекеттерден көрсетеді. Дереккөздер
Этникалық шектеу

Этникалық шектеу, Этношектеулік - өз этносының шеңберінен тыс байланыстарға баруға құлықсыздық. Бұл әдетте моноэтникалық отбасын құруға ғана талпынудан, бірэтникалық ұжымдарда жұмыс істеуді дұрыс көруден, жетекші лауазымды орындарының барлық деңгейінде билік тізгінін тек өз ұлтының өкілдерінің қолына ұстатып, монополиялаудан көрініс табады. Іс жүзінде кез келген, әсіресе, өз ұлттық-мемлекеттік немесе ұлттық-аумақтық автономиясы барлары этникааралық келісімнің бұзылуына апаратын бұл "аурумен" ауырады. Дереккөздер
Этноэгоизм

Этноэгоизм - басқа этностардың есебінен өз этносына артықшылықтар әперуге талпыну. XX ғасырдың 90-шы жылдарында посткеңестік республикалардың көпшілігінде бұл құбылыс байқалды. Табиғи ресурстарды бөлуде, иемденуде өз ұлттарына артықшылық беріп, басқа этнос өкілдерін тықсыру орын алды. Дереккөздер Тағы қараңыз * Этнос#Этноэгоизм
Пермамәдениет

Пермамәдениеттің мақсаты – адамдар қызмет істейтін кеңістікті экологиялық мақсаттылыққа негізделген модельдер ұйымдастырудың дизайн жүйесі. Немесе бұдан басқа анықтамасы: “Пермамәдениет” (ағылшын тіліне "permaculture – permanent agriculture" - "Үздіксіз ауыл шаруашылық") бұл – тіршілік етуге қабілетті адамның қоршаған ортасын құру үшін жасалатын кешенді жоба. Пермамәдениеттің принциптері – жұмсалған еңбек пен қазба отындардың орнына биологиялық ресурстарды тиімді пайдаланатын кіші көлемдегі қарқынды жүйені ақыл-ойлы түрде шоғырландырып жобалау. Дереккөздер
Бихевиористік әдіс

Бихевиористік әдіс - бұл әдістің мәні саяси шынайылықты әртүрлі қоғамдық және кәсіби топтардағы жеке саяси мінез-құлықтың негізінде нақтылы зерттеуде. Бихевиоризм жеке адамды, оның қылықтарын, әртүрлі саяси саналы немесе санасыз іс-қимылын саяси өмірдің ажырамас бөлшегі ретінде қарастырады. Саяси оқиғаларды мінез-құлықтың тәсіл арқылы зерттеудің құндылығы, Батыс саясаттанушыларының пікірінше, жеке адамардың кез келген мінез-құлықтық жауабын талдап қорытуға, жіктеуге, сандық өлшемін көрсетуге, қарқындылық, ширығушылық дәрежесін анықтауға мүмкіндік береді. Дереккөздер Сыртқы сілтемелер * [http://bes-asyl.kz/реферат/саясаттану/саяси-ілім-пәні-оның-негізгі-түсінікт Саяси ілім пәні, оның негізгі түсініктері мен категориялары]
Червонное

Червонное — Солтүстік Қазақстан облысы Ғабит Мүсірепов ауданына қарасты ауыл, Червонный ауылдық округі орталығы. Географиялық орны Аудан орталығы – Новоишим ауылынан солтүстік-батысқа қарай 8 км-дей жерде, Есіл өзенінің сол жағалауындағы кішкене көлдің жағасында орналасқан. Халқы 1999 жылы жергілікті тұрғындар саны 1302 адам (636 ер адам және 666 әйел адам) болса, 2009 жылы 1111 адамды (538 ер адам және 573 әйел адам) құрады. Тарихы Іргесі 1914 жылы қаланған. 1930 жылдың бас кезінде - ұжымшар орталығы, 1946-97 жылдары - тұқымдық ірі қара мал өсіретін кеңшардың орталығы болды. 1997 жылы кеңшар негізінде "Червонное" ЖШС құрылды. Дереккөздер
Черен Дондук

Черен Дондук, Церен Дондук - Еділ қалмақтарының ханы (1724-32), Аюке ханның кенже баласы. Әкесі қайтыс болғаннан кейін мұрагерлік жолмен Қалмақ хандығын биледі. 1726 ж. қазақ хандары Әбілқайыр хан мен Сәмеке хан бастаған қазақ әскері қалмақтардың Черен Дондук быстаған әскерімен шайқас жүргізді . Черен Дондуктен кейін тақ мұрагері болып Дондук Омбо жарияланды. Дереккөздер Әдебиет * Батмаев М. М. Калмыки в XVII—XVIII веках. События, люди, быт. В 2-х т. — Элиста: Калм. кн. изд-во, 1993. * Цюрюмов А. В. Калмыцкое ханство в составе России: проблемы политических взаимоотношений. — Элиста: Джангар, 2007. * Эрдниев У. Э. Калмыки: ист.-этногр. очерки. — Элиста: Калм. кн. изд-во, 1985. * Шовунов К. П. «Очерки военной истории калмыков (XVII—XIX вв.)». Тағы қараңыз * Әбілқайыр мен Сәмеке хандардың Еділ қалмақтарына қарсы жорықтары
Жапырақты ормандар

Солтүстік Америка мен Батыс Еуропада қылқан жапырақты ормандармен қатар жапырақтары түсетін ағаштары бар ормандар да кездеседі. Мұнда жапырақтары түсетін емен, шегіршін, үйеңкі және шамшат өседі. Қазақстанның орман зоналарында жапырақты ормандар кездеседі. Бұлар - жалпақ жапырақты емен, жөке ағашы, үйеңкі, шетен, тағы басқалары. Ұсақ жапырақты ормандарда қайың мен көктерек өседі. Жапырақтары түсетін ағаштар күзде жапырақтарынан айырылады. Осы арқылы ағаштар көктемге дейін өн бойына суын сақтап, қоршаған ортаға бейімделеді. Қылқан жапырақты ормандар Қылқан жапырақтылар қатал климатта өседі. Олар осындай қатал климатқа өздерінің қылқандарының арқасында бейімделген. Ине тәрізді қылқандар суды аз мөлшерде ғана булап шығарады. Сөйтіп, ағаш қатал қыста өз бойында жеткілікті мөлшерде суды сақтап тұрады. Қылқан жапырақтылар - мәңгі жасыл өсімдіктер. Дереккөздер
Мәрмәр ривулус балығы

Мәрмәр ривулус балығы – бірнеше ай бойы сусыз өмір сүре алатын балық түрі. Көлемі шағын тропикалық балық Солтүстікжәне Оңтүстік Америка жерінде тоғайда көптеп кездеседі. Олар 60 күн бойы сусыз тіршілік етуге қабілетті. Мәрмәр ривулус балығы құрлықта теңіз шаяны інінде немесе кокос дәнегі құлаған тұста, шалшық суда өмір сүреді. Шалшық су кеуіп кеткен жағдайда ол орнын құлаған ағаштардың біріне ауыстырады. Балық керек жеріне құйрығымен тербеліп, секіріп жетеді. Тропикалық балықтың желбезегі құрлыққа шыққанда морфологиялық өзгеріске ұшырайды. Яғни, желкен тынысы жұмыс істеуін доғарады. Одан кейін ривулус тері қабаты арқылы демала бастайды. Ол денесіндегі ылғалдығын ағзасындағы нәрлі заттектердің көмегімен ұзақ мерзімге дейін сақтайды. Ғалымдардың айтуынша, мұндай балықтар зерттеу кезінде бір ай бойы өздерін құрлықта белсенді ұстаған. Дереккөздер Сыртқы сілтемелер * [http://massaget.kz/layfstayl/bilim/ol-kim-bl-ne/23051/ Сусыз өмір сүре алатын балық] * [http://www.zooplandia.ru/viewnews/36929558-Znaete-li-vi-chtoest-ribi-kotorie-zhivyt-na-derevjah Знаете ли вы, что…есть рыбы, которые живут на деревьях] * [http://belkinhome.ru/614-ryba-germafrodit-mramornyj-rivulus.html РЫБА-ГЕРМАФРОДИТ - Мраморный ривулус]
Гленн Куинн

Гленн Куинн (ағыл. Glenn Martin Christopher Francis Quinn, 28 мамыр 1970, Дублин, Ирландия — 3 желтоқсан 2002, Лос-Анджелес, АҚШ) — ирландық ата-тегі бар американдық актер. Жастық шағы Гленн Куинн 1970 жылы 28 мамыр күні Дублин, Ирландияда өмірге келді. 17 жасқа дейін Дублинда тұратын. Мектепте оқып жүрген кезде, соқпалы музыкалық аспапта ойнап қойылымдарға белсене қатысатын. 1988 жылы анасы және екі апайымен АҚШ-қа көшіп кеткен. Басында ақша таба алмай, кафелерда официант болып жұмыс істеп жүретін, бірақ кейін актерлік мансабын жалғастыра алды. Әлемге көбінесе "Ковингтон Кросс", "Розанна", "Ангел", «Fair City», «Dr. Giggles», «Shout» фильмдер мен сериалдардағы рөлдерімен әйгілі. Мансап Куинн Pepsi мен Ray-Ban шағын видео-ролик істеген, Ричард Марктың "Қанағаттанған" клипінде түскен. 1991 жылы Куинн өзінің мансабындағы алғашқы басты рөлге Shout кинофильміне шақырылған. Осы кинода әйгілі Джон Траволта, Гвинет Пэлтроу сияқты актерлер ойнаған. 1992 жылы Англиядағы Covington Cross сериалында Куинн кенже ұлы Седриктік рөлін иеленген. Осы сериалда түсіп жүрген кезде Куинн аттан құлап арқа жарақатын алды. 1997 жылы қорқыныш фильм Anthology Film Campfire Tales-та екі рөлде ойнаған. 1999 жылы " Ангел" телесериалында Фрэнсис Дойлдың рөлін ойнаған. Жеке өмірі Лос-Анджелесте "Goldfingers" клубының бір қожасы болатын. Сол иығында арфаның бейнесінің, ал оң иығында Erin Go Bragh сөздің татуировкасы болатын. Өлімі Гленн Куинн 2002 жылы 3 желтоқсан күні 32 жасында героинмен уланып қайтыс болған.
Тау каракаралары

Тау каракаралары (лат. Phalcoboenus) – сұңқар тұқымдасқа жататын жыртқыш құс. Сипаттама Денесінің ұзындығы 45-60 см, массасы 0,8-1,2 кг. Бет терісі жалаңаш. Тұмсығы әлсіз, тіпті бүгілмеген. Табанында жалпақ тырнақтарымен ұзын саусақтары бар. Құрт-құмырсқамен, кішкентай кеміргіштермен, құс жұмыртқаларымен және балапандарымен, жеміс – жидектермен қоректенеді. Қорегін жерден табады, сол себепті оны латынша – «жаяу-сұңқар» деп атайды.Құс балапандарымен және жұмыртқаларымен қоректенетін оңтүстік тау каракаралары қозыларға шапқаны үшін малшылардың арқасында қырылған және алыстағы аралдарда сақталған. Кеңістігі Оңтүстік Американың оңтүстігінде ашық далада мекен етеді: алпілік шалғын мен Анд тау етегі, Патагония, Фолкленд аралдары және Отты Жер. Түрлерінің тізімі * Phalcoboenus albogularis (Gould, 1837) — ақ тамақты таулы каракара, Дарвин каракарасы, ақ тамақты каракара * Phalcoboenus australis (J.F. Gmelin, 1788) — оңтүстік таулы каракара, оңтүстік каракара * Phalcoboenus carunculatus Des Murs, 1853 — әжімді каракара * Phalcoboenus megalopterus (Meyen, 1834) —тау каракарасы Дереккөздер
Вермонт

Вермонт — АҚШ-тың солтүстік-шығыс бөлігіндегі штат. Жаңа Англия штаттар тобына жатады. Жері 24,9 мың км². Халқы 627 мың, оның 40% пайызы қалада тұрады. Әкімшілік орталығы – Монтпилиер. Жерінің көп бөлігін Аппалач тауларының Жасыл таулар бөлігі алып жатыр. Экономикасының басты саласы ауыл шаруашылығы, оның ішінде сүтті мал өсіру. Жерінің 11%-ы егістік, оның 90%-на жем-шөп дақылдары егіледі. Ағаш өңдеу, мата тоқу, металл өңдеу кәсіпорындары бар. Асбест, гранит, мәрмәр, мыс рудасы өңдіріледі. Табиғат көркін тамашалау үшін туристтер көп келеді. Галерея Сыртқы сілтемелер * [http://newenglandtowns.org/vermont/ Vermont Counties, Towns, Mountains, Rivers, and Lakes, from Hayward’s Gazetteer of 1839. ] * [http://www.vermont.gov State of Vermont.] * [http://www.travel-vermont.com/ Vermont Department of Tourism and Marketing ] * [http://www.vermont.com Vermont.com Guide to the State of Vermont] * [http://www.vermonthistory.org/ Vermont Historical Society. ] * [http://www.vermontjudiciary.org/default.aspx Vermont Judicial System. ] * [http://quickfacts.census.gov/qfd/states/50000.html «Vermont QuickFacts.» U.S. Census Bureau. ] * [http://www.dhca.state.vt.us/HistoricSites/sites.htm «Vermont State Historic Sites.» Vermont Division for Historic Preservation.] * [http://www.leg.state.vt.us/ Vermont State Legislature. ] * [http://freepages.genealogy.rootsweb.com/~vermontgenealogyresources/Maps/Maps.htm «Maps of Vermont.»] * [http://www.vermontinformation.com VermontInformation.com News, events, and Vermont link directory.]
Алып сколопендра

Алып сколопендра - Буынаяқтылардың Сколопендралар тұқымдасының биологиялық түрі. Таралуы Солтүстік және Оңтүстік Америкада, Ямайка мен Тринидад елдерінде өмір сүреді. Сипаттамасы Оның ұзындығы 26 сантиметрге дейін жетеді. Қырықаяқтар тіпті тышқан, бақа, құс, кесіртке секілді жануарларға шабуыл жасай береді екен. Олар улы болып келгендіктен қауіпті жануар түріне жатады. Әсіресе, ұрғашы қырықаяқтардың уы күштірек. Сколопендра адамды шағып алған жағдайда адамның аман қалуы екіталай. Оның ағзасы 21-23 бөліктен тұрады. Негізгі түсі – қоңыр немесе қызғылт-сары. Әр бөлікте сары түстен тұратын жұп аяқтар бар. Қырықаяқтың артқы аяқтары жүн секілді қылтанақтармен қапталған, ол жерге жақсы бекініп жүру үшін керек. Оның жұп аяқ буындары уақыт өте келе аяқ қабыршағына айналған. Улы желбезектер тап сол аяқ қабыршақтарында орналасқан. Сколопендра өз қорегін алдыңғы аяқтарымен ұстайды. Қорегін қолға түсіргенде улы қабыршақтарымен құрбанын шағып өлтіреді. Қорегі жан тапсырғаннан кейін қабыршақтарында орналасқан ферменттерімен азығын қорыта бастайды. Алып сколопендраның уының құрамы Алып сколопендраның уының құрамында: лецитин, гиалуронидаза, ацетихолин, гистамин, серотонин, термолизин секілді улы химиялық заттар бар. Мұндай у түрі төменгі температурада күштілігін жақсы сақтайды. Алайда жоғары градуста улылық қасиетін жоғалтады. Сколопендра адамды шағып алатын болса, шаққан жері ісініп, қызарып қатты ауырады. Ауру белгілері тек бірнеше сағатқа қана созылады, бірақ ұрғашы қырықаяқ шағатын болса, онда ауру бірнеше күндерге ұласып кетеді. Ондай жағдайда адамдардың басы ауырып, дене қызуы көтеріледі. Дереккөздер
Алтын жолбарыс

Алтын жолбарыс. Бүгінде жануардың бұл түрін тек арнайы табиғи қорықтардан ғана тамашалай аласыздар. Жолбарыстың алтын түстес болу себебі гендік рецессивтілігіне байланысты болған. Мұндай табиғи өзгерістерді адамдар XX ғасырдың бас кезінде байқаған. Ғалымдардың айтуынша, мұның себебі гендік алмасудың әсерінен пайда болған дейді. Тараған аймағы – Бенгал, амур жолбарыстарымен туыстас. Ақ түсті жолбарыстар секілді олар амур жолбарыстарымен қан алмасқан. Тұқым алмасуының әсерінен гендік құрам өзгеріске ұшырап, жаңа гендік тұқым дүниеге келген. Қазіргі таңда, өкінішке орай, алтын жолбарысты тек зоопарктерден ғана көре аласыздар. Соңғы санақ нәтижесі бойынша, әлемде 30-ақ алтын жолбарыс қалған екен. Қазіргі таңда оларды будандастырып, табиғи ерекшелігін сақтап қалу мақсатында ұрпақ көбейту жұмыстарын жалғастырып жатыр. Дереккөздер Сыртқы сілтемелер * [http://massaget.kz/layfstayl/bilim/ol-kim-bl-ne/18705/ Сирек кездесетін алтын аң] * [http://animalspace.net/asanimals/aswild/47-zolotoy-tigr.html Золотой тигр] * [http://goodnewsanimal.ru/news/zolotoj_tigr/2013-02-06-2691 Золотой тигр]
Влтава

Влтава (, , ) — Эльба өзенінің сол саласы, Чехияда. Ұзындығы 446 км, алабы 28 мың км². Шумава тауынан басталып, Лабаға құяды. Орташа су шығыны Прага қаласы тұсында 142 м³/сек. Көктемде тасиды, жазда таяздайды. Влатва өңіріннде бөген және СЭС салынған. Жағалауында Прага, Ческе-Будеёвице, Усти қалалары орналасқан. Дереккөздер
Вогез таулары

Вогез таулары (, ) — Францияның солтүстік-шығыс бөлігіндегі тау. Ұзындығы 160 км, ені 40 – 50 км. Басты шыңы Баллон-де-Гебвиллер, биіктігі 1423 м. Шығыс беткейі Жоғарғы Рейн ойпатына тік жар болып бітеді, батыс беткейі еңіс болып келеді. Вогез – герцин массивінің батыс қанатындағы оңтүстік бөлігі кристалл жыныстарынан түзілген, тау басы еңіс, мұнда антропогендік мұздалудың іздері білінеді. Солтүстік бөлігі құм-тасты болып келеді 1200 м дейін орман өседі. Дереккөздер
Курземе

Курля́ндия (Курземе) (, ), орта ғасырлар әдебиетінде Курония — Латвиядағы тарихи облыс, Ливондық орден, Ресей империясы құрамына кірген. 1562 және 1795 жылдар аралығында —Курляндия және Семигалия герцогствосының құрамының бөлігі болған. Қазіргі таңда Латвия Республикасының үш негізгі облыстарының бірі. Сыртқы сілтемелер * Дереккөздер https://ru.wikipedia.org/wiki/%D0%9A%D1%83%D1%80%D0%B7%D0%B5%D0%BC%D0%B5
Эми Экер

Эми Луиз Экер (ағыл. Amy Louise Acker; туған. 5 желтоқсан 1976) — американдық актриса. Әлемге көбінесе "Ангел", "Шпионка", "Кукольный дом", "В поле зрения" сериалдардағы рөлдерімен танымал. Өмірбаяны Экер 1976 жылы 5 желтоқсан күні Далласта туып, сонда Лэйк Хайлэндс атындағы орта мектебін бітірді. Кейін "Оңтүстік методисттік университетте" бакалавр дәрежесін алып шықты. Колледжтің үшінші курсында Эккер J.Crew. киім шығарушы фирмасының моделі болатын. 1999 жылы "Тереза Ракен" қойылымындағы рөлі үшін Леон Рабин сыйлығына номинацияланағн. Сол жылы да көркем өнерінің бакалавр дәрежесін алып шықты. Экердің теледидардағы нағыз дебюты "Ангел" телесериалындағы 3-5 сезонда Уинивред Беркл және сол сериалдың 5 сезоннан бастап Иллирия рөлімен келген. Бұл сериалдың арқасында 2003 жылы екінші пландағы ең үздік актер номинациясында "Сатурн" сыйын жеңіп алды. 2005 жылы Экер «Шпионка» сериалында кері кейіпкер Келли Пэйтонді ойнай бастайды. Шақырылған жұлдыздан бастап, кейін сериалдың басты актерлік құрамына еніп 2006 жылы сериалдың соңғы серияларында көрінеді. 2005 жылы "Лига справедливости" мульт-сериалында аңшы атты кейіпкерді дауыстаған. Тағыда Экер "Как я встретил вашу маму" сериалында шақырылған жұлдыз болып түскен. 2010 жыды "Счастливый город" сериалында басты рөлдердің бірін иеленген. Қоса кетсек, 2011 жылы шыққан "Хижина в лесу" фильмінде ойнаған, бұл Экердің тәжірибесінде 3D форматтағы алғашқы жұмыс. Жеке өмірі 2003 жылы 25 сәуір күні актер Джеймс Капинелло мен неке құрған. 2005 жылы 22 қаңтар күні ұлы Джексон Джеймс, ал 2006 жылы 1 қыркүйекте қызы Ава Грейс өмірге келді. Сілтемелер # [http://www.imdb.com/name/nm0009918/ Эми Эккер Internet Movie Database сайтында] # [http://www.tv.com/people/amy-acker/ Эми Экер TV.com - да]
Дененің шебер бойымен бірқалыпты қозғалысы

Дененің шебер бойымен модулі тұрақты жылдамдықпен қозғалуын табиғатта және техникада жиі кездестіруге болады. Мысалы, Айдың Жерді, Жердің Күнді айналуын әлдебір дәлдікпен осы қозғалыс түріне жатқызуға болады. Материялық нүкте шеңбер бойымен бірқалыпты қозғалғанда, V жылдамдық векторының бағыты уақыт өте өзгеретін болғандықтан, бір қалыпты шеңберлі қозғалыс үдемелі қозғалыс болады. Центрге тартқыш үдеу Жылдамдық векторының модулі уақытқа тәуелсіз болғандықтан, әрбір уақыт мезетінде үдеу векторы а жылдамдық V векторына перпендикулярлы болады, үдеудің жылдамдық бағытына құраушысы жоқ. Дене шеңбер бойымен бір қалыпты қозғалғанда, оның үдеуі уақыттың әрбір мезетінде шеңбердің орталығына бағытталады, сондықтан оны орталыққа немесе центрге тартқыш үдеу деп атайды.
Есім Шәйкенұлы Шайкин

Шайкин Есім Шәйкенұлы (1926 жылы, Солтүстік Қазақстан облысы Жамбыл ауданы Үлгі ауылы – 2002 жылы, Благовещенка) – Социалистік Еңбек Ері (1976). Еңбек жолын 1943 жылы туған аулында қоймашы болып бастаған, кейін сол ауданның Тегісшіл ауылында есепші болып жұмыс істеген. 1944 жылы Кеңес Әскері қатарына алынып, Берлинді алуға қатысады. 1950 жылы Новорыбин май зауытының директоры, 1952 жылы аудандық партия комитетінің нұсқаушысы, 1955 жылы Преснов аудандық комсомол комитетінің бірінші хатшысы. 1962 жылы Республика совхоз басшыларын даярлайтын мектебін бітіріп, «Заградов», «Тораңғыл» кеңшарларының директоры, Соколов аудандық атқару комитетінің төрағасы, Мәскеу, Сергеев аудандық партия комитеттерінің бірінші хатшысы, 1985 жылы облыстық әлеуметтiк қамсыздандыру бөлімінің меңгерушісі, Жамбыл ауданы «Киров» кеңшарының директоры, Благовещенка селолық округiнiң әкiмi қызметтерін атқарған. Ордендермен және медальдармен марапатталған. Сергеев қаласының Құрметті азаматы. Дереккөздер #Тарихи тұлғалар. Танымдық - көпшілік басылым. Мектеп жасындағы оқушылар мен көпшілікке арналған. Құрастырушы: Тоғысбаев Б. Сужикова А. – Алматы. “Алматыкітап баспасы”, 2009
Шварц Христиан Готфридович

Шварц Христиан Готфридович 1912 жылы туды. 1934 жылдан бастап тракторист және комбайнер болып істеді. 1965 жылдан Солтүстік Қазақстан облысының Бескөл ауданындағы ХХІІ партсъезд атындағы ұжымшарда машина­трактор шеберханасының меңгерушісі болып істеген. 1952 жылы 21 маусымда КСРО Жоғарғы Кеңесінің Жарлығымен Христиан Готфридович Шварцқа Социалистік Еңбек Ері атағы берілді. 1956 жылы ол екінші рет Ленин орденімен марапатталды. Қазақ ССР Жоғарғы Кеңесінің депутаты болып сайланған. Дереккөздер Айбын. Энциклопедия. / Бас ред. Б.Ө.Жақып. - Алматы.
Вольта (өзен)

Вольта - Батыс Африкадағы, Ганадағы өзен. Қара және Ақ Вольта қосылуымен құрылады. Ұзындығы – 1400 – 1600 км. Алабы 388 мың км 2 . Аса маңызды салалары: Оти, Дака, Афрам. Гвинея шығанағына құяды. Басты сауда пункттері: Кете-Крачи, Кпонг, Кпанду. Ең ірі СЭС-і Акосомбо. Дереккөздер
Антон Иосифович Энгель

Энгель Антон Иосифович 1929 жылы Саратов облысындағы Первомай ауданының Воскресенка селосында туды. 1954 жылы комбайнерлер курсын бітіргеннен кейін Солтүстік Қазақстан облысының Коновалов МТС­де комбайнер­механик болып істеді. 1962 жылдан Краснокут ауданының Карл Маркс атындағы кеңшарда бас инженер қызметін атқарды. 1957 жылы 11 қаңтарда КСРО Жоғарғы Кеңесінің Жарлығымен Антон Иосифович Энгельге Социалистік Еңбек Ері атағы берілді Дереккөздер * Айбын. Энциклопедия. / Бас ред. Б.Ө.Жақып. - Алматы: «Қазақ энциклопедиясы», 2011 * [http://www.arhiv.pavlodar.gov.kz/index.php/ru/kalendar/personalii/503-ae Государственный архив Павлодарской области] * Павлодарское Прииртышье. Энциклопедия. — Алматы, 2003. — С.646.
Петр Иванович Чижевский

Чижевский Петр Иванович 1928 жылы Житомир облысындағы Ярун ауданының Малая Горбаша селосында туды. 1954 жылдан Солтүстік Қазақстан облысындағы Октябрь ауданының «Москварецкий» кеңшарында бастапқыда тіркеуші, кейін тракторист және трактор бригадасының бригадирі болып істеген. 1957 жылы 11 қаңтарда КСРО Жоғарғы Кеңесінің Жарлығымен Петр Иванович Чижевскийге Социалистік Еңбек Ері атағы берілді.Ол өте тәжірбиелі адам және сонымен қатар ақылды адамдардың бірі болған. Дереккөздер #Айбын. Энциклопедия. / Бас ред. Б.Ө.Жақып. - Алматы.
Киммерик

Киммерик - ежелгі гректер көне қаласының орны. Керчь түбегінің түстік жағасы, Опук тауының батыс жақ етегінде. Қаланың өмір сүрген уақыты б.з.б. V ғасырынан б.з. X ғасыры аралығын қамтиды. Киммериктің ең дамыған кезі біздің заманымыздың қарсаңы. Б.з. III ғасырында қала қиратылады да, б.з. IV - V ғасырларында қайта көтеріледі. Әр кезгі (1927, 1947-1949, 1950-1951) қазба жұмыстары нәтижесінде бекініс іргелері табылып, тұрғын үйлер аршылды. Бекініс және үй іргелері әк тастардан қаланыпты. Үйлерден шыққан тас келілер мен дән үккіштер, қала тұрғындарының диқаншылықты кәсіп еткенін көрсетеді. Б.з.б. V ғасырдағы қабатының асты қола дәуірінің мекен жайы болып шықты. Киммерик кезінде Опук тауының көптеген бекініс орындарының бірі болған. Оладың ең мықтысы таудың жазық төбесін орналасқан. Дереккөздер
Кинотелевизия техникасы

Кинотелевизия техникасы - кескінді (көріністі) жазып алу әрі оны тарату тәсілдерінің және осыларды іске асыратын кино мен телевизияның өзара үйлескен техника құралдарының жиынтығы. Кинотелевизия техникасы кино техника мен телевизияны, кескін жазуды өзара байланыстырады. Ол тек телевизиялық кинофильмнің базасы ғана емес, кинематографияның бірқатар технологиялық процестеріне де негіз болған. Кинотелевизия техникасы телевизиялық фильмдерді киноға тікелей түсіру, телевизиялық кескінді және оның жазылу сапасын бақылап отырып киноға түсіру, телевизиялық кескінді кинескоп экранынан немесе оны электрондық сәуле арқылы тікелей киноға түсіру, кинофильмдерді құрастыру және көбейту кезінде кескін сапасын телевизия арқылы бақылау, кинопленкаға түсіріліп алынған фильмдерді телевизиялық тракт арқылы беру, фильмдер көшірмесін телекино ойнатқыш аппарат арқылы тікелей теледидардан көрсету мәселелерін іске асырады. Дереккөздер
Есілбай Тәлкейұлы Қадралин

Есілбай Тәлкейұлы Қадралин 1948 жылы Көкшетау облысы Қызылту ауданы Чапаев селосында дүниеге келген. Социалистік Еңбек Ері (1980). Қазақстан Мемлекеттік сыйлығының лауреаты (1997). Арғын тайпасы Қанжығалы руынан шыққан. 1964-1982 жылдары шопан, жүргізуші, механизатор, 1982 жылдан трактор-егістік бригадасының бригадирі, 1989-1992 жылдары ауылдық кеңестің төрағасы қызметтерін атқарған. Мәскеудегі Дүниежүзі жастарының кездесуіне қатысқан (1972), Берлиндегі Жастар және студенттердің 10-бүкіләлемдік фестивалінің делегаты. 1975 жылы Қазақстан жастары атынан Бирма Республикасында болып қайтты. Қазіргі кезде фермер. 2 мәрте «Ленин», Октябрь революциясы ордендерімен, медальдармен марапатталған. Уәлиханов ауданы мәслихаты сессиясының 2007 жылдың 24 желтоқсанынан №6-4с шешімімен «Уәлиханов ауданының құрметті азаматы» деген атақ берілді. Дереккөздер Сыртқы сілтемелер * [http://el.kz/m/articles/view/СОЦИАЛИСТІК-ЕҢБЕК-ЕРЛЕРІ-5 Елі үшін еңбек еткендер] * [http://ua.sko.gov.kz/page.php?pageualihanov_audanynyn_kurmetti_azamattary&lang1 Уәлиханов ауданының құрметті азаматтары]
Иван Карпович Колмыков

Колмыков Иван Карпович 1908 жылы Солтүстік Қазақстан облысы Преснов (қазіргі Жамбыл) ауданында туған. Еңбек жолын колхозшы болудан бастаған. Ұлы Отан соғысына қатысқан. 1946­-1963 жылдары Баян МТС­да комбайыншы болып істеді. Кейін Киров атындағы кеңшарда машина аула­ сының меңгерушісі қызметін атқарған. 1952 жылы 28 маусымда КСРО Жоғарғы Кеңесінің Жарлығымен Иван Карпович Колмыковқа Социалистік Еңбек Ері атағы берілді. Бұған дейін ол Еңбек Қызыл Ту орденімен және «Еңбегі ерлігі үшін», «1941-­1945 жж. Ұлы Отан соғысында Германияны жеңгені үшін» медальдарымен марапатталған. Дереккөздер * Айбын Энциклопедия. /Бас редакторы Б.Ө.Жақып. - Алматы. * Герои Социалистического труда — казахстанцы. — Т. 3. — Алма-Ата: Казахстан, 1970 * Герои труда — североказахстанцы. — Петропавловск; 2012
Кинохроника

Кинохроника - күнделікті өмірдің көкей кесті мәселелерін дер кезінде хабарлайтын кинохабар. Кинохроника факт жайлы қысқаша дерек не түсініктеме берумен ғана шектеледі. Дегенмен оператор суреткер-публицист ретіндегі өз ойын көркемдік тәсілдері (ракурс, жоспар, кадр композициясы) арқылы бере алады. Кинохроника экранда киножурнал, арнайы шығарылатын немесе тақырыптық хроникалы фильмдер ретінде көрсетіледі. Кинохроника кинорепортаж, киноинтервью, кинокорреспонденция, киноочерк және кинофельетон болып бөлінеді. Телевизиялық кинохроника кино хабардың бірден-бір ұтымды түріне айналып кетті. Дереккөздер
Федор Васильевич Константинов

Константинов Федор Васильевич 1910 жылы туған. Еңбек жолын 1923 жылы әкесінің шаруашылығында бастап, кейін теміржолда жұмыс істеп, машина жүргізуші болды. 1941­-1945 жылдары Кеңес Әскері қатарында қызмет етті. 1946 жылдан Конюхов ауданындағы «Красная крепость» ұжымшары басқармасының төрағасы болып істеген. 1957 жылы 11 қаңтарда КСРО Жоғарғы Кеңесінің Жарлығымен Федор Васильевич Константиновқа Социалистік Еңбек Ері атағы берілді.Оның есімі Қазақ КСР Құрмет кітабына еңгізілді. Дереккөздер #Қазақ Энциклопедиясы
Яков Григорьевич Корабельников

Яков Григорьевич Корабельников (1938 жылы Солтүстік Қазақстан облысы Ленин (қазіргі Есіл) ауданындағы Калинин атындағы ұжымшарда туған) - ауыл шаруашылығы қызметкері. Өмірбаяны 1954 жылдан «Пушкин» атындағы кеңшарында сауыншы болып істеген. Ол өзінің қажырлы еңбегімен кез келген жағдайда сиырдан мол өнім­сүт саууға болатынын дәлелдеген. Марапаттары мен атақтары *1971 жылы 8 сәуірде КСРО Жоғарғы Кеңесі Төралқасының Жарлығымен Яков Григорьевич Корабельниковке Социалистік Еңбек Ері атағы берілді. *Оның есімі Қазақ КСР Құрмет кітабына еңгізілді. Дереккөздер
Устинов Иван Макарович

Устинов Иван Макарович 1917 жылы 15 қыркүйекте Кемеров облысындағы Тайга қаласында туған. Кемеров құрылыс техникумын бітірген. 1938 жылға дейін Петропавл қаласындағы универмагтың директоры болып істеді. Осы жылы Петропавл ҚӘК­-тың шақыруымен Қызыл Армия қатарына алынды. 1941 жылы кіші лейтенанттар курсын, 1944 жылы М.В. Фрунзе атындағы Әскери академияны бітіреді. Ұлы Отан соғысына 1941 жылдың маусымынан қатысты. ІІІ Белорус майданындағы 2­ гвардиялық армияның 21­ гвардиялық атқыштар полкінің командирі гвардия майоры И.М. Устинов Шығыс­-Пруссия операциясын жүзеге асыруда ерекше көзге түсті. Ол Пиллау қаласы (Калининград облысы, қазіргі Балтийск қаласы) үшін 1945 жылы 25 сәуірде болған шайқаста полкті шебер ұйымдастыра алып, ерлік пен батылдық көрсетті. КСРО Жоғарғы Кеңесі Төралқасының 1945 жылғы 5 мамырдағы Жарлығымен Иван Макарович Устиновқа Кеңес Одағының Батыры атағы берілді. 1958 жылдан запасқа шықты. Мәскеу қаласында КСРО КМ сауда бас басқармасында аға инженер болып істеді. Ленин, екі рет Қызыл Ту, 3­дәрежелі Суворов, 1­ дәрежелі Отан соғысы, Қызыл Жұлдыз ордендерімен және медальдармен марапатталған. 1985 жылы 7 маусымда қайтыс болып, Мәскеу қаласындағы Кузьминск зиратына жерленген. Дереккөздер #Айбын. Энциклопедия. / Бас ред. Б.Ө.Жақып. - Алматы.
Ескендiр Садықұлы Дәуітов

Дәуітов Ескендiр Садықұлы 1923 жылы Омбы облысының Есiлкөл станциясында туған. 1927 жылы Дәуiтовтар отбасы Петропавл қаласына көшiп келедi. 1942 жылғы 23 қарашада ауыл шаруашылығы техникумының бiрiншi курс студентi Дәуiтов Қызыл Армия қатарына шақырылады. 1943 жылдың қыркүйегi. Шегiнiп бара жатқан жауды тықсыра отырып, 16­ гвардиялық Чернигов дивизиясының бөлiмдері Днепрге тақап келдi. Алда – үлкен су айдыны. Сондықтан да өте шапшаң түрде ауыр шайқастардан әлсiреген жаудың есiн жиғызбай жедел өзеннен өту керек едi. Ескендiр алғашқылардың бiрi болып Днепрдiң оң жағалауына аяқ басып, пулеметiмен жау траншеясына ұмтылды. Екі гитлерші ержүрек пулеметшiге тап бердi. Батыл жауынгер сасқан жоқ, қанжармен екеуiн де жайратып салды. Жедел пулеметтi орната салып, жауға оқ жаудырды. Алғашында сасып қалған жау артынан шабуылды үдете түсті. Днепрдің оң жағалауына жетiп, жаумен жағаласа кеткен бiздің жауынгерлерден екеу­ақ – Ескендiр Дәуітов пен оның жолдасы ғана қалды. Олар жаумен жанталаса шайқасты. Дәуітов позициясын бiрнеше рет ауыстырды. Бір мезгілде гимнастеркасынан қан тамшылай бастады. Жаралы жауынгер жаудың екпiнiн қайтарып, жалғыз өзi оқ боратып жатты. Гитлершiлер қайтсе де Дәуiтовтың пулеметiнің үнiн өшiруге тырысты. Оқ бұршақтай борады. Ескендiрге көмекке ұмтылған жолдастары жеткенде ол екi қолы пулемет тұтқасына қарысып қалған күйi жансыз жатты. Ұрыс аяқталды. Бiрақ бұл жеңiстi көру Ескендiрге бұйырмады. Осы ерлiгi үшiн КСРО Жоғарғы Кеңесi Төралқасының Жарлығымен Е. Дәуiтовке 1944 жылы 15 қаңтарда қайтыс болғаннан кейiн Кеңес Одағының Батыры атағы берiлдi. Жерлестерi өз ұлдарының есiмiн қастерлеп есте сақтауда. Ескендiр Дәуiтовтың өзi соғысқа дейiн мастер болып iстеген ет­консервi комбинатының училищесi қазiр батырдың атымен аталады. Дереккөздер Айбын энциклопедия
Винсент Картайзер

Винсент Картайзер (ағыл. Vincent Paul Kartheiser; туған. 5 мамыр 1979) — американдық актёр. Өмірбаяны Винсент Картайзер АҚШ-тың солтүстігіндегі Миннеаполис қаласында туған. Ата - анасы оны әлемге әйгілі нидерландық суретші-постимпрессионист Винсент ван Гог құрметіне осы атпен атаған. 1993 жылы "Дикое сердце" атты фильм Картайзердің киноиндустриядағы бірінші тәжірибесі еді. 1990 жылдары Картайзер әдетте жасөспірімдер мен балаларға арналған фильмдарда түсетін: «Маленькая большая лига» (1994 ж.), «Индеец в » (1995 ж.), «Аляска» (1996 ж.). 1998 жылы Ларри Кларктың "Еще один день в раю" атты фильмінде Винсент басты рөлді ойнаған. 2002-2004 жылдар аралығында "Ангел" атты американдық сериалда Коннор рөлін 3, 4, 5 сезондарда ойнаған. 2007 жылдан бастап Картайзер "Безумцы" сериалында түсіп жүр. 2009 және 2010 жылдары бұл сериалдың барлық актерлік мүшелері АҚШ киноактер гильдиясы сыйын, "драматикалық сериалдағы ең үздік актерлік құрам" номинациясы үшін алған. Дереккөздер # [http://www.imdb.com/name/nm0440229/ Винсент Картайзер Internet Movie Database сайтында] # [http://www.tv.com/people/vincent-kartheiser/ Винсент Картайзер TV.com сайтында] # [https://ru.wikipedia.org/wiki/%D0%9A%D0%B0%D1%80%D1%82%D0%B0%D0%B9%D0%B7%D0%B5%D1%80,_%D0%92%D0%B8%D0%BD%D1%81%D0%B5%D0%BD%D1%82 Винсент Картайзер]
Манселькя

Манселькя - Финляндияның солтүстік және шығыс аудандары мен Карель АССР-нде орналасқан қырат. Көне кристалды жыныстардан түзілген. Ұзындығы 750 км, ені 75 км. Биіктігі 718 м (Сокусти тауы). Балтық қалқанының көтеріңкі жерінде жатыр. Көне мұзданудың эрозиялық іздері жақсы сақталған. Мореналық төбелер мен су және мұз әрекетінен пайда болған жазықтар кең тараған. Өзен-көлге бай. Тайгалық батпақты орман. Көтеріңкі жері ормансыз, тундралық өсімдіктермен жабылған. Орман шаруашылығы, бұғы өсіру, аю және балық аулау дамыған. Дереккөздер
Том Манн

Манн Том (15.04.1856, Фолсхилл, Уорикшир графтығы, - 13.03.1941, Грассингтон, Йоркшир графтығы) - Ұлыбритания жұмысшы қозғалысының қайраткері. 1893 ж. Тәуелсіз жұмысшы партиясын құруға қатысты, 1894 - 97 ж. партияның секретары болды. 1916 ж. Британия социал партиясына кірді. 1920 ж. Ұлыбритания Коммугистік партиясының негізін қалаушылардың бірі болды. Дереккөздер
Манлий Капитолийский

Манлий Капитолийский Марк - Ежелгі Рим қолбасшысы, б.з.б. 392 ж. консул, патриций, Манлий Капитолийский туралы нақты деректер аз, әредік мәліметтер сақталған. Манлий Капитолийский эквалармен соғыс кезінде Рим әскерлерін басқарған, галдардан Капитолйді қорғап қалған. Оған Капитолийский есімі осы оқиғаға байланысты берілген. 384 ж. плейберлерді қорғап, кіріптарлық құлдыққа қарсы шықты. Манлий Капитолийскийді патрицийлер тирандыққа ұмтылғаны үшін айыптап, өлтірген (384). Дереккөздер
Принстон

При́нстон : * Принстон университеті — Принстон қаласындағы университет, Нью-Джерси штаты, АҚШ. Елді мекендер * Принстон (Нью-Джерси) * Принстон (Британ Колумбиясы) * Принстон (Флорида) * Принстон (Миннесота) * Принстон (Миннесота) * Принстон (Батыс Виргиния) * Принстон (Айова) * Принстон (Массачусетс) * Басқа * USS Princeton (CV-37) (Принстон (CV-37) Авиатасығышы») — Екінші Дүниежүзілік соғыс кезінен келе жатқан американ авиатасығышы.
Халықаралық капитал қозғалысы

Халықаралық капитал қозғалысы Халықаралық капитал қозғалысы-нақты экономикалық құбылыс, капитал өз елінен басқа елге ауысқан кезде,басқа елден үлкен табыс алу мақсатын қояды. Негізгі артықшылықтары *1.Халықаралық экономикалық өсуіне; *2.Халықаралық бірлестіктің терең тамырын бекітеді; *3.Елдер арасындағы зат айналым көлемін өсіреді,халықаралық сауданы дамытуға үлкен үлес қосады. Халықаралық капитал қозғалысының негізгі субъектілері *1.жеке бизнес; *2.мемлекет; *3.халықаралық қаржы ұйымдары(Халықаралық банк,Халықаралық Валюта Қоры). Бөлінуі Капитал қозғалысына қарай 3 түрге бөлінеді: *1.Ұзақ уақытқа салынатын капитал-5 жылдан көп уақытқа салынатын түрі. *2.Ораташа уақытқа салынатын капитал-1 жылдан 5 жылға дейін. *3.Қысқа мерзімді салынатын капитал-1 жылға дейін салынатын түрі. Дереккөздер
Инфекциялық анемия

Инфекциялық анемия — тақ тұяқтыларда кездесетін өте жұқпалы ауру. Қоздырғышы - Equine infectious anemia virus (жылқыларлың инфекциялық анемия вирусы), қысқаша EIAV, сүзілгіш вирус. Инфекциялық анемиямен, көбінесе, жылқы, есек, қашыр, түйе ауырады. Жылқы малында инфекциялық анемия басқаларға қарағанда жиі кездеседі. Таралу жолдары Инфекциялық анемия таратуда негізгі рөлді қан сорғыш жәндіктер атқарады. Инфекциялық анемия ауырған мал мен ауырмаған малды шағылыстыру кезінде де таралады. Вирус ауырған жануардың несебі, нәжісі, ұрығы, сілекейі, көз жасымен шығып, төңірегіне тарайды. Вирус ауырған жылқы қанындағы эритроциттерін бұзады, безгекке ұшыратады. Ауырған малдың қанында аурудың қоздырғышы өмір бойы сақталады. Қоздырғыш ауру малдың қаны мен түгінде болады. Емдеу Ауырған малды емдеудің пайдасы жоқ, себебі денесіндегі қоздырғыш вирус тұрақты сақталып, ауруды тарата береді. Аурудан сақтану жолдары Аурудан сақтану жолдары: басқа жерден әкелінген малды 30 күн карантинде ұстау керек. Қан сорғыш жәндіктерді жою шараларын ұйымдастыру қажет. Инфекциялық анемия ауруы шыққан шаруашылыққа басқа жерден мал алып келуге, мал айырбастауға, малды және оның өнімін басқа жаққа шығару тыйым салу керек. Қораларды 2-3%-тік күйдіргіш натрдың ыстық ерітіндісімен немесе 3-5% тік формалин ерітіндісімен залалсыздандырады. Дереккөздер
Эмма Стоун

Эмили Джин (Эмма) Стоун (; , Скоттсдейл, Аризона, АҚШ) — американдық актриса. «Easy A» фильіміне түсіп, ең үздік әйел ролі номинациясында «Алтын глобус » премиясын алғаны үшін танымал атанған. «The Help» және «Өрмекші адамның» сүйіктісі Гвен Стейсидің рөлінде болған «Жаңа Өрмекші-адам» фильімдері бойынша да танымал атанды. «Бёрдмэн» қара комедиясында басты кейіпкердің қызының рөлін сомдау арқылы ол көптеген жүлделер алып,осыған қоса «Оскар» марапатын әлемдік кинобаспада үздік бағалаулармен алды. Америкалық театр, кино, теледидар және дыбыстау актрисасы, сондай-ақ кинопродюсер. Көптеген марапаттардың лауреаты, соның ішінде екі «Оскар» сыйлығының, екі «Алтын глобус» сыйлығының, екі BAFTA сыйлығының және Венеция кинофестивалінің «Вольпи кубогының» иегері. 2017 жылы әлемдегі ең жоғары ақы төленетін актриса атанып, «Time» журналының нұсқасы бойынша әлемдегі ең ықпалды 100 адамның қатарына енді. Өмірбаяны Аризона штатындағы Скоттсдейл қаласында Крист отбасында дүниеге келді. Оның 1990 жылы туған өзінен кіші бауыры бар. Оның әке жағынан атасы - швед тұқымдарынан болған. Стоун «Sequoya Elementary School» және «Cocopah Middle School» мектептерінде оқыды. Кейін өсе келе ол «Valley Youth Theatre» театрының мүшесі болды. Сол театр мүшесі атана отырып, өзінің 11 жасында «The Wind in The Willows» қойылымын сомдады. Осы театрдың өзінде ол 16 спектакльда ойнап, үй оқытуында болды. Стоун сонымен қатар католтикалық «Xavier College Preparatory» жоғарғы оқу орнында оқыды. Он бес жасқа келгенде ол анасымен Лос-Анджелес қаласына көшіп кетті. Жеке өмірі Стоун нағыз сары шашты қыз болып табылады.Ол өзінің алғашқы рөлін алғанда,шашын қара-қоңыр түске бояды. «SuperПерцы» фильмі үшін Эмма шашын қоңыр түске бояды. «Жаңа Өрмекші адам» фильмі үшін ол шашын қайта сары түске бояды. 2007 жылдан бастап жеке Лос-Анджелес қаласында тұрады. 2009 жылы Гринвич-Виллиджге көшті. Өткен өмірінде веб-дизайнмен және НТМL-мен кітап беттеумен қызықты. Әнші Тейлор Свифтпен жақын құрбылар. 2010 жылдан бастап актер Эндрю Гарфилдпен кездеседі. 2015 жылдың 20 қаңтарында Гарфилд екеуі өздерінің тойлары жайлы және оның күні әлі белгісіз екенін хабарлады. Фильмография * 2009 — «Zомбилэндке қош келдіңіз » * 2012 — «Жаңа Өрмекші-адам» * 2013 — «Крудстар отбасы» (дыбыстау) * 2013 — «Гангстерлік жасақ» * 2014 — «Жаңа Өрмекші-адам: Кернеген қуат» * 2014 — «Бёрдмэн» * 2016 — «Ла-Ла Ленд» * 2023 — «Байғұс жандар» Дереккөздер
Қиынсу

Қиынсу – Күршім алабындағы өзен. Географиялық орны Шығыс Қазақстан облысы Күршім ауданы жерімен ағады. Ұзындығы 36 км, су жиналатын алабы 218 км 2 . Жалпы ұзындығы 60 км болатын 21 саласы бар. Бастауы Бастауын Нарын жотасындағы Үйгентас асуының оңтүстік баурайындағы бұлақтардан алып, Күршім өзеніне оң жағынан құяды. Гидрологиясы Өзен өн бойы тау шатқалымен ағады. Жағалауының басым бөлігі тік жарқабақты, шоңғалдар жиі кездеседі. Жауын-шашын, жер асты суларымен толығады. Желтоқсан айында суы қатып, сәуірдің 2-жартысында ериді. Өсімдігі Қылқан жапырақты орман, төменгі ағысында арша, долана, итмұрын, т.б. жеміс ағаштары аралас қайың, көктерек шоқ тоғайлар өзен жағалауына өскен. Алабы шабындыққа және мал жайылымына пайдаланылады. Дереккөздер
Эми Уайнхаус

{{Ambox }} Эми Джейд Уайнхаус (; 14 қыркүйек 1983 ж. , Саутгейт, Лондон — 23 шілде 2011, Камден, Лондон) — ағылшындық әнші және өлендердің авторы. Өзінің конральды ән айтуымен танымал. Осыған қоса ол 2000 жылдардағы сынға ұшыраған танымал британдық әншңлердің бірі. Екі мәрте Ivor Novello премиясының жүлдегрі. Оның алғашқы 2003 жылы шыққан Frank альбомы Mercury Prize жүлдесін иеленген. 2007 жылы 14 ақпанда әнші Brit Award жүлдесін «Үздік британдық әнші» («Best British Female Artist») ретінде алды. Екінші «Back to Black» альбомы оған 6 жүлдделер алды. Оның 5-і «Грэмми» номинациясын алып («Record of the Year» қоса алғанда), әнші Гинестің рекордтар кітабына 5 «Грэмми» жүлдесін алғаны үшін енді. 2011 жылдың тамызында «Back to Black» альбомы Ұлыбританиядағы ХХІ ғасырдағы үздік альбом ретінде танылды. Уайнхаус британдық және соул-музыкаға үлкен үлестер қосты. Оның есте сақтарлық киім киісі көптеген сәнгерлерге арқау болды. Мысалы: Карл Лагерфельд. Уайнхаус ішімдік пен нашақорлыққа тәуелді болды. Соның нәтижесінде ол көптеген уақыт бойы сот істерінде және көпшілк арасында талқылауды болды. Уайнхаус 2001 жылдың 23-ші шілдесінде өзінің Камдендегі үйінде 27 жасында ішімдіктен уланып, дүние салды. Отбасы және жеке өмірі Эми Уайнхаус еврей отбасысында дүниеге келді. Ол ағылшындық әнші Дион Бромфилдге кіндік ана. Оның жақын құрбылары Реми Николь, Келли Осборн, Адель және Кэти Мелуа (Уайнхаус соңғысымен BRIT School-да оқыды) атты әншілер болатын. 2011 жылдың 31-інші шілдесінде әнші Эми өлерінің алдында 2009 жылы танысқан 10 жасар Данники Августинді асырап алмақшы болғаны мәлңм болды. Митч Уайнхаус — әншінің әкесі. Ол «Amy, My Daughter» атты естеліктер жазған. Одан жиналған қаржының барлығы Уайнхаус атындағы фондқа жіберіледі. Ол фонда балалар мен жасөспірімдерге өмірлік қиындықтар туғанда көмектеседі. Әкесі Митч оқырмандарға оның жас кезі,карьереасының өсуі және оның өмірдегі қиындықтары мен ішімдікке тәуелділігі жайлы айтқан. Дереккөздер
Жиһангер (падишаһ)

Жиһангер (әс-Сұлтан әл-Ағзам уә-л-Хақан әл-Мүкаррам, Хушру-и-Гити Панах, Әбілфатх Нұреддин Мұхаммед Жиһангер, Падишаһ-и-Ғази,1569 — 1927 ) — Ұлы Моғолдар патшалығының 4-падишаһы. Ұлы Моғолдар патшалығының негізін қалаушысы Бабырдың шөбересі, I Акбардың үлкен ұлы, Бабырдың шөбересі. Жаһангер әкесі Акбардың билігі кезінде Аллахабадтың әміршісі болды. 1602 жылы әкесінің Декандағы кеңесшісі әрі тарихшысы Абу-л-Фазлды бундела тайпасының көсеміне өлтірткізіп, бүлік шығарды. Жақын досының өліміне, баласының опасыздығына күйінген Акбар ауруға шалдығып, 1605 жылы қайтыс болды. Таққа Жаһангер отырды. Оның билігі кезінде Акбар жариялаған барлық діндердің ынтымағы саясатынан ауытқу орын алып, үнділер мен мұсылмандардың біраз бөлігінің наразылығын туғызды. Жаһангердің үлкен ұлы Хұсрау Пенжабқа қашып барып, көтеріліс ұйымдастырды. Оны сикхтер көсемі қолдап, қаржылай көмек көрсетті. Бірақ Хұсраудың әскері жеңіліп, жақтастары өлім жазасына кесілді, өзінің көзі ойылып алынды. Алайда, орталық үкіметтің билігі әлсіреп, ірі тайпа ақсүйектері күшейе бастады. Мемлекетте жемқорлық дендеді. 1613 жылы Ост-Үндістан компаниясы Жаһангерден Суратта сауда факториясын ашуға рұқсат алды. Жаһангер жаңа жерлер басып алу арқылы билігін нығайтуға ұмтылды. 1614 жылы Меуарды, 1615 — 1620 жылы Пенджабтың Кангр қамалдарын бағындырды. Бірақ 1622 жылы парсылар ұлы моғолдар мемлекетінің сауда керуенінің кілті болып табылатын Кандагар қаласын тартып алды. Жаһангердің соңғы жеңісі 1622 жылы Кашмирдегі шағын князьдік Киштуарды басып алу болды. Өмірінің соңғы жылдарында ол мемлекеттік істерден шеттеп, билік тізгінін әйелі Нур-ЖиҺанға ұстатты. Жаһангер — “Тузик-и-Жаhангири” атты естеліктер кітабының авторы. Өмірбаяны Жаһангір тұсында орталық өкімет әлсіреді, феодалдардың билігі күшейді. 1613 жылы Ост-Үндістан компаниясына Суратта сауда факториясын ұйымдастыруға рұқсат берді. 1622 жылы парсылар моғолдардың ірі сауда орталығы Қандағар қаласын тартып алды. Жаһангір мемлекеттік іспен аз айналасты, әйелі Нұржаһанның саяси ықпалы күшті болды. Жаһангір "Тузук-и-Жаһангири" атты естеліктер жазды. Дереккөздер
Келли Осборн

Келли Мишель Ли Осборн (ағылш. Kelly Michelle Lee Osbourne; 27 қазан 1984 жылы туды, Лондон) — британдық әнші,актриса,сәнгер. Оззи және Шэрон Осборнның қызы. Өмірбаяны Келли 1984 жылы 27 қазанда Лондонда Оззи және Шарон Осборнның отбасысында дүниеге келді.Оның үлкен апайы Эйми 1983 жылғы және бауыры Джек 1985 жылы туған.Келлидің балалық шағы 80 жылдардығы Оззидің камбэгінің нағыз қызған шағына келді. Сондықтан Келли бірдей деңгейдегі әр түрлі ағылышндық мектептер мен бүкіл әлемдегі қонақ үй бөлмелерінде балалық шағын өткізіп,тәрбиеленді.Бұл тәрбиелену дәстүрлі болмағанымен,ол Осборн отбасынсының ішіндегі беймәлім байланысты бекітті.Келли мен оның отбасысы Лос-Анджелеске тұрақты көшкенде 1985 жыл болатын және дәп сол жылы «Ozzmosis» альбомы дүкендер бетіне шыға бастады.Бұл альбом үш триллион тараумен шығып,Оззи отбасысының өнермен айналыспауы жайлы сөзді тоқтатты. Дәл сол жылы жыл сайын өтетін Ozzfest металл фестивальі болып,Келли өз бауырымен сол фестивальде тапқан табысы арқылы танымал болды. Музыка Дискография * 2002 — Shut Up * 2003 — Changes * 2005 — Sleeping in the Nothing Дереккөздер
Қумырза

Қумырза – Күршім алабындағы өзен. Географиялық орны Шығыс Қазақстан облысы Күршім ауданы жерімен ағады. Ұзындығы 28 км, су жиналатын алабы 241 км 2 , жалпы ұзындығы 57 км болатын 19 саласы бар. Бастауы Бастауын Нарын жотасындағы Үйгентас және Көктас асулары баурайындағы бұлақтардан алып, Күршім өзенінің саласы - Маралды өзеніне оң жағынан құяды. Гидрологиясы Арнасы толығымен дерлік тау шатқалымен өтеді. Сандықтау жағалауы тік жартасты, жоғарғы ағысында құзды келген. Өсімдігі Жоғарғы құзды жағалауында қарағай, самырсын, майқарағай, төменде қайың, көктерек, арша, т.б. ағаштардан тұратын беткейлік орман қалыптасқан. Дереккөздер